
dacá este adevárat cá pácatele párintilor trebuie 
ispásite de copii. 


A.M. Dellamonica 


Ruthless înainta cu o dârzenie mută, ţinându-se în umbră 
în timp ce trecea cu paşi mari printre zgárie-norii districtului 
Terra. Era vară în emisfera nordică a Kabuvei, cu aerul 
răcoros şi dens, dar nu îngheţat, şi mirosul greu, de mosc, 
al mării amintindu-i că aici nu era acasă, că aici nu va fi 
niciodată acasă. Luna Răsturnată era plină, răspândind 
atâta lumină de parcă ar fi fost dimineaţă, nu toiul nopţii. li 
ocări, din mers, strălucirea, apoi îşi zise cá se putea si mai 
rău. Pe cer ar fi putut să fie şi Luna Nebună. 

Ajunsă pe Phoenix Avenue, constată cu uşurare că era 
singura fiinţă vie de la faţa locului. Turnuri nanoalcătuite se 
ináltau în jurul ei, monolitice, netede şi identice, mai puţin 
ca înălţime. Scotándu-si detectorul-pirat, Ruthless pási iute, 
în cerc, în mijlocul intersecţiei pustii, căutând frecventele 
poliţiei. Aparatul înregistra o concentraţie prielnică de 
semnale, toate săltând în preajma jumătăţii ocupate a 
coloniei de refugiaţi. 

Kabuvienii supraestimaseră numărul de exilați umani care 
aveau să ajungă pe Insula Refugiatilor. Construiserá 
zgârie-norii Districtului Terra cu gândul la o cifră de trei 
milioane de refugiaţi; doar jumătate pe-atátia scăpaseră 
efectiv de pe Pământ. Aşadar, calmarii au sigilat partea 
excedentară de oraş prefabricat, debranşând reţelele de 
energie şi de apă, blocând drumurile şi lăsând în funcţiune 
doar câteva dintre camerele de supraveghere. 

Potrivit detectorului, aceasta era una dintre zonele de 
supraveghere moarte - niciun poliţist prin preajmă. 
Satisfăcută, Ruthless se îndreptă spre acoperitoarea de 
plastic sfârtecată care sigila intrarea în clădirea din spatele 
ei. Croindu-si drum prin spărtură, alergă în susul 
escalatoarelor care n-au funcţionat niciodată, spre nivelul al 
şaselea. Acolo, o altă folie sfâşiată marca o uşă, la 
jumătatea culoarului. Ruthless se strecură până la uşă şi 
bătu, cu degete înmănuşate. 

- Rav? 

- Mátusicá? 

Glasul lui Raviel era mai stins decât cu o oră în urmă - mai 
puţin temátor, dar mai şocat. Ruthless se aflase în toiul 
unui val de bufeuri când o sunase, cu sudoarea şiroindu-i pe 
faţă şi pe piept pe când panica nepotului ei îi îngheţa inima. 

Mătuşică. Se întreba când îi spusese ultima oară aşa. 
Înainte de Exil? 

- Deschide, Rav. 

Usa se dădu la o parte în hopuri, acționată de muşchi în 
loc de hidraulică. Ruthless nu-l ajută, nu atinse nimic, deşi 
îşi pusese mánusi şi se pulverizase din cap până-n picioare 
înainte de a ieşi din apartament. 

Cuprinse totul cu o singură privire: sângele, cadavrele - 
unul uman, femeiesc, unul de calmar, bărbătesc - mirosul 
de vomă şi, foarte important, lipsa unei ameninţări 
imediate. Odată parametrii crizei stabiliţi, se concentră 
asupra lui Rav. Palid, cu ochii adánciti în orbite, fiul fratelui 
ei duhnea a vomă şi sângera uşor dintr-o rană de deasupra 
claviculei. Mai lipsiseră câţiva milimetri şi kabuvianul i-ar fi 
tăiat beregata. Ruthless numără o duzină de vânătăi şi 
iritatii, toate minore. 

Párul blond-alburiu al lui Rav era mánjit de cernealá si alte 
fluide neomenesti. Bratul drept îi era inmánusat în sânge de 
kabu, negru din vârful degetelor până la umăr. 

- Presupun că vrei să mă predau, spuse el, iar Ruthless fu 
străfulgerată de amintirea tatălui lui având o expresie 
similară. Se străduieşte să fie curajos, gândi ea, întocmai ca 
Matt înainte de bătălia de la Las Vegas. Ar fi mai uşor dacă 
ai veni cu mine, mătuşică. Poţi? Când Ruthless nu răspunse, 
el adăugă, înghițind un nod: Pot suna acum, dacă... 

- Nu, dragule. Ruthless îşi scutură capul. Nu sunăm. 

Faţa palidă a lui Rav se îmbujoră şi ochii i se umplură de 
lacrimi. Întinse mâinile, dar Ruthless îl opri, cu un gest. 

- Poţi să-mi răspunzi la câteva întrebări? 

- S-sigur. 

Ruthless indicá femeia moartá. 

- Calmarul a ucis-o? 

- Da, ráspunse el. 

- Pe el tu l-ai omorát? 

O lentă incuviintare. 

- || cunosti pe vreunul? 

- Nu. 

- Deloc? 

Cu fata lungindu-se, Rav arátá cátre femeie. 

- Eun stimul din zoná. Vine uneori la Rialto, dar... 

- Dar n-ati vorbit niciodatá. 

- Doar... Mimá ruperea unui bilet: Vizionare plácutá, 
madam. 

- [n regulá. 

- Îi place... îi plăceau filmele mute. Mereu venea să-l vadă 
pe Buster Keaton. 

- În regulă, Rav. l-ai urmărit fiindcă... 

- Fac un documentar despre traficul senzorial. 

- Ce faci? Nu se mai pricepea să-şi ascundă sentimentele 
la fel de bine ca odinioară - tonul ei îl făcu pe Rav să 
tresară. Un docu.. ai adus cu tine aparatură de 
inregistrare? 

Rav arátá cátre o buliná de dimensiunea unui nasture de 
pe tavan. 

- Acela este un aparat de filmat? 

- Ultimul model. Muscá-pe-perete i se spune. 

Ráse, fárá voiosie. 

Obiectul era lipit de perete, la o distantá prudentá de 
scena mácelului. Era prea mic ca sá fie altfel decát cu razá 
mică de acţiune. Rotindu-si privirea prin încăpere, Ruthless 
văzu un receptor aşezat pe rucsacul albastru pe care i-l 
dăruise lui Rav la ultima sa zi de naştere. 

- lisuse, Rav, ai filmat crimele? 

- L-am oprit după. 

- Acum e oprit? 

Vorbele sunará ca un máráit. 

Capul lui Rav tásni in sus. 

- Da. E închis. Nu eşti filmată, jur. 

- Unde sunt inregistrate datele? 

- In baza mea de date de acasá. 

- Ai transmis? 

- Mda, folosind protocoalele de codare ale mamei. 

Ruthless trase încet aer în piept. Elva se pricepea la 
treburile ei, datele erau, pesemne, în siguranţă. 

Rav îşi duse la faţă o mână tremurátoare, mânjită de 
sânge, ca şi cum ar fi vrut să-şi dea părul la o parte. La 
atingere, şi-o retrase, holbându-se la palma înnegrită. 

- | se vârâse cu totul pe gât. Se sufoca. N-am putut... 

- A trebuit s-o ajuţi. 

- L-am inhátat... sau el m-a înhăţat pe mine. Se sufoca, 
toate braţele alea... 

Ruthless clătină din cap, amintindu-şi foarte bine cum era 
să te lupti cu un calmar înfuriat. Erau mai mari, iar 
tentaculele îi făceau să pară mai puternici decât erau. Fără 
a mai pune la socoteală că erau alunecosi şi rapizi. 

- Am auzit-o pe mama, odată, spunându-le băieţilor de la 
pază că ţi-ai vârât mâna în gura unui calmar, cândva, 
într-un război. 

- Am prins ideea, spuse Ruthless, contemplând cadavrele. 
Pete, dovezi genetice. E mult de curăţat pe-aici. 

- Zicea că ai săpat până la creier cu degetele..., continuă 
Rav, venindu-i să vomite când îşi privi braţul învelit în 
sânge. 

- Ai făcut ceea ce trebuia, Rav. 

In mod normal, Ruthless s-ar fi enervat pe Elva că l-a lăsat 
pe puşti să audă aşa ceva. Dar pentru că, după toate 
aparențele, asta îi salvase pielea, binecuvántá în tăcere 
indiscretia cumnatei sale. 

- Ceea ce trebuia? 

Ruthless clátiná din cap, cu gándul tot la curátenie. 

- Ai reusit sá ajungi acasá de la terenul de joacá, asta e tot 
ce conteazá. 

- Terenul de joacá? repetá el, nevenindu-i sá-si creadá 
urechilor. _ 

- Ah... o, scuze. Limbaj de război. Inseamná... 

- Ştiu că e limbaj de război. 

- Înseamnă că n-ai murit. 

- Niciodată n-ai mai... sună de parcă ai fi atât de bătrână! 

- Preistorică. Privi din nou scena. Trebuie să-ţi adunăm 
jucăriile, aşa am zice despre asta. 

Rav se înfiora. 

- Dacă am făcut ceea ce trebuia şi înregistrarea o 
dovedeşte, de ce să nu anuntám? 

Ruthless scutură din cap. 

- Ce trebuia sau nu, calmarii tot s-ar putea să te înece. Ai 
ucis unul de-al lor, doar un pui, după cum arată... 

- E un criminal! 

- Asta le va stârni vechi amintiri. Chestii despre război la 
care kabuvienilor nu le place să se gândească. 

- E un păcat de moarte, acum, să-i faci să-şi amintească? 

- S-ar putea să fie altfel într-o bună zi, dacă nu cumva ne 
întoarcem înainte pe Terra. Dar schimbarea cere timp şi 
martiri, Rav, şi nu ai să fii tu sacrificat, doar pentru că ai 
încercat să salvezi o biată viaţă de stimul. Ne-am înţeles? 

Tremurând, Rav clătină aprobator din cap. 

- Aşa. Vreau să scoţi cuva de hidratare a calmarului. 

- Ce? 

- Trebuie să aibă o cuvă. Să-i ţină pielea umedă. 

Ruthless îi arătă, iar el scoase, pe bâjbâite, canistra de 
metal din calota lipsită de vlagă, în formă de clopot, a 
senzitivului mort. _ 

- Tine-o în aşa fel încât să văd regulatoarele... bun. Iti 
ajunge să te speli. 

- Să intru sub duş? 

- Nu! Dacă genele tale ajung în canalizare, s-a terminat. 
Scote-ti hainele în colţul ăla şi foloseşte-i rezerva de apă ca 
să te stropeşti. 

- Am să umplu podeaua de sânge şi murdărie. 

- Nu-i nimic. Deocamdată, doar fă-te prezentabil. 

În timp ce Rav se spălă, Ruthless îşi desfăcu pelerina pe 
podeaua coridorului,  aşternând o varietate de 
pulverizatoare şi alte obiecte nanotehnice pe care le 
adunase în anii de la Exil încoace. li luase timp să-şi facă 
legături într-un laborator medico-legal kabuvian. Se 
întrebase uneori dacă nu îşi irosea banii. Cu siguranţă, avea 
să fie în drum spre casă, spre Terra, înainte de a avea 
nevoie de vreuna dintre aceste jucării. 

Dar lunile de la Incident - nimeni din cei care reuşiseră să 
ajungă în Districtul Terra nu-i spunea pe nume, înfrângere - 
se lungiseră, devenind ani, şaptesprezece acum. 

- Á... făcu Rav, scuturându-şi picături din păru-i alb si 
moale. 

- Curat? 

Rav clătină din cap, roşind furios, cu o mână proaspăt 
spălată, căuş peste părţile ruşinoase. 

Ruthless pulveriza nanosoli pe un prosop şi i-l întinse 
peste prag. 

- Tine, şterge-te. Aşa. Acum aşază prosopul pe podea, ca 
pe un preş şi calcă pe el de câteva ori. Ai tălpile uscate? 

- Mda. 

- Lasă prosopul, calcă peste tentaculul ăla şi vino afară pe 
culoar. 

Gol, nepotul ei arăta tânăr şi vulnerabil. Când păşi în afara 
scenei crimei, Ruthless îl apucă de umăr cu mâna 
înmănuşată, simțind cum presiunea din piept i se 
domoleste la atingere. 

- Va fi bine, dragule. 

Înghiţind în sec, Rav o aprobă. 

- Să ne ocupăm de rana aia. 

Marginile táieturii din piept erau deja rosii - saliva de kabu 
era cunoscutá ca fiind infectioasá. Ruthless o sterse cu o 
fesá cu antibiotic si fi injecta douá imunostimulente. La 
urmă, aplică un strat subţire de mixtură de piele, intinzánd 
preparatul până când tăietura rămase ascunsă. 

- Va trebui să-l reîmprospătez în fiecare zi, timp de cel 
puţin o săptămână. Nu vrem să se cicatrizeze: e prea 
evident că e o muşcătură de cioc. Între timp, vei purta 
salopetă cu guler înalt, ca nimeni să n-o vadă. Nimeni nu va 
vedea asta, Rav, pricepi? 

- În regulă. 

- Te culci cu cineva? 

- Nu. 

- Te culci? 

- Nu. 

Rav se împurpură până-n vârful picioarelor. 

- Bine, să nu începi până nu te vindeci. 

Apoi Ruthless îi pulveriză o ceaţă subţire pe trup, în sus şi 
în jos. Formând picături pe piele, aceasta se dispersă 
repede, întinzându-se ca uleiul. 

- Asta va dispărea într-o zi, două. 

- Gâdilă. 

- Devorează toate celulele de piele moartă pe care s-ar 
putea să le lepezi, fire de păr, transpiratie, lacrimi, sânge - 
orice care ar putea să lase o urmă. L-au creat laboratoarele 
medico-legale ale calmarilor, ca anchetatorii lor să nu 
contamineze scenele crimelor. Nu că ar vărsa lacrimi, 
fireşte, aceasta este o variantă pe care au creat-o pentru 
munca alături de poliţişti umani... 

Aşa cum sperase, flecăreala îl linişti, glasul ei dezinvolt 
domolindu-i nervii şi stânjeneala goliciunii. 

- De unde ai pulverizatorul? 

- De pe piaţa neagră a laboratoarelor din Canada Mică, 
răspunse ea, întinzându-i salopeta. Ţine, îmbracă-te. Ai grijă 
la marginile pielii sintetice de pe pieptul tău. 

Rav luá hainele cu vizibilá usurare. 

- Tii pur si simplu prin preajmá chestii de acoperit crime? 

- Ca másurá de precautie. 

- Pentru ce? Toatá lumea de aici a luptat aláturi de 
kabuvieni. De ce ar avea nevoie cineva sá ascundá o... 

- Crimá justificabilá? 

Rav înghiţi. 

- Ai fost politistá. Ai rezolvat asemenea cazuri. 

-lar acum lucrez într-o fabrică de umbrele. Ascultă, 
dragule. Ai încercat să salvezi fata. Un gest frumos... iar să 
omori calmarul a fost cât se poate de corect. 

- M-ai acoperi şi dacă l-as fi asasinat. Dacă n-aş fi nepotul 
tău, aş intra la apă. 

- Sigur. Presupun că e adevărat. 

- Aşa că, zău, chiar nu contează dacă am făcut ce trebuia 
sau nu. 

- Acum ai să te apuci să omori calmari din distracţie? 

Rav îi aruncă o privire mânioasă. 

- N-a fost distractiv. 

- Nu încerc să te jignesc, Rav. Ştiu că furia te face să te 
simţi mai bine decât teama sau groaza. 

- Nu-mi spune mie ce simt! 

- Poţi să tipi la mine mai târziu, dacă simţi nevoia, cât vrei, 
când vrei, despre orice crezi că am greşit. 

- Asta nu-i... 

Ea îl întrerupse. 

- Va trebui să tipi la mine, pentru că, atât cât vom fi pe 
Kabuva, nu vei pomeni nimănui despre ceea ce s-a 
întâmplat aici. Niciodată, Rav. 

Cu o smucitură, băiatul îşi trase salopeta peste umeri, 
întinzând materialul, cu mâinile tremurând. 

- Acum trebuie să scăpăm de dovezi. Aşadar, te întreb: ai 
nevoie de un calmant sau faci faţă? 

Rav se încruntă, nedumerit, iar ea ridică o bucată de 
pânză. 

- N-am nevoie de leacuri, spuse el. 

- Bun. Pune-ti pelerina mea si nu uita să stai cu fata în jos, 
in caz cá existá aparate fixe de filmat. 

- Plecám? Dar sángele meu si cadavrele... 

- Ne întoarcem şi scăpăm de toate. 

- Cum? Toate... dovezile astea. 

- Le spulberăm, spuse ea, şi faţa lui Rav deveni atât de 
stoarsă încât ar fi putut la fel de bine să-l tranchilizeze. Cu 
capul plecat, îşi târşâi picioarele după ea, de-a lungul 
coridorului. 


Kabuvienii se interesaseră de războiul civil al Terrei încă 
de la început, aruncând tehnologii, ajutor medical şi, în cele 
din urmă, chiar şi soldaţi, în lupta globală a Armatei 
Democratice împotriva fasciştilor Prieteni ai Eliberării. Până 
la sfârşit, i-a costat pe senzitivii extratereştri o avere 
incomensurabilă, pe lângă vieţile a peste un milion de tineri 
calmari... un milion, vasăzică, fără a pune la socoteală 
recrutii care s-au întors acasă vii, dar la fel de devastati, 
trupeşte si sufleteste, ca tovarásii lor de alge spulberati. 

Prietenii - Demonii, cum îi numiseră duşmanii lor - aveau şi 
ei sprijinitori din afară. În decursul a şaptezeci de ani 
chinuitori, ei şi aliaţii lor au zdrobit alianţa Calmari- 
Democrati. Demonii au devorat lumea, însângerând 
kilometru cu kilometru, începând din Asia şi sfârşind cu 
America de Nord. 

Cea mai teribilă armă a războiului a fost praful, un agent 
nanotehnologic care lua totul în calea sa, moleculă cu 
moleculă. La fel de folositor pentru ţintele structurale sau 
ca armă anti-personal, praful îşi nimicea victimele. 
Loviturile directe nu lăsau nicio urmă. Nimic de îngropat, 
nici urmă de ADN, doar câmpuri de luptă ciudat de sterile - 
cratere suprapuse pline de pulbere fină, de culoarea ruginii, 
având uneori la margini bucăţi de trupuri. Brate, picioare şi 

capete, de obicei: erau extremitátile care scápau cel mai 
adesea din perimetrul rafalei. 

Copil al Incidentului, Rav crescuse cu spaimá doar la ideea 
de praf. Era sperietoarea generatiei lui: Culcá-te, copile, 
altfel vin Demonii şi te práfuiesc. 

Acea ameninţare nu-l oprise să-şi sâcâie mama si mătuşa 
să-i spună poveşti de război: fascinația lui pentru trecut era 
morbidá şi insaţiabilă. Poate că acum asta se va schimba, 
gândi Ruthless, în ciuda fiorului de vinovăţie în faţa 
propriului egoism. 

Sosiră la Rialto imediat după miezul nopţii, furişându-se pe 
o uşă lăturalnică. 

- Du-te si pune-ti o salopetă pe măsura ta. Adu-o înapoi pe 
cea de pe tine, spuse Ruthless. 

- În regulă. 

- Inainte să te duci sus, dă-mi acces la baza ta de date. 

- E amprentată digital. 

- Autentifică-te si dá-mi acces, insistă ea, înghiontindu-l 
spre un terminal. 

- Ce-ai de gând să faci? 

- Să şterg înregistrarea şi tot ce e legat de ea. 

- Fac eu asta mai târziu. 

- Tu doar adu-ti hainele. 

- Bine. 

După ce-şi scană degetul mare şi-şi introduse parola, Rav 
dispăru pe scări în sus, spre camera lui. 

Ruthless găsi destul de uşor directorul respectiv: era ticsit 
de înregistrări video. Înregistrări cu stimuli - femei si 
bărbaţi, în salopete cu bretele, furişându-se în holuri de 
clădiri. Maşini cu şoferi umani, înaintând încet, pentru a 
permite calmarilor care călătoreau în bazinul de apă din 
spate să-şi întindă tentaculele, gustând marfa oferită. 
Inregistrári cu contacte fugare - un calmar bătrân cu două 
tentacule arse, îndepărtând încet o mască de femeie, 
atingându-i delicat buzele şi colţurile ochilor. Un mascul 

uman conducând delicat un tentacul peste propriul 
mădular, în timp ce înghiţea un fel de fiertură care-l făcea 
să năduşească abundent. 

Acelaşi bărbat apărea şi în următoarea înregistrare: mişca 
un tentacul în interiorul şi în jurul urechii sale. Şi într-o alta: 
îşi punea un aparat de respirat care îi permitea unui client 
să-i sondeze gâtul, fără să-l sufoce. 

Orbi ca nişte pisoi, kabuvienii se orientau, între ei, după 
gust: examinau şi sugeau cu înfocare. Oamenii care aveau 
de-a face cu ei purtau salopete care le sigilau organele 
genitale şi măşti ca să-şi protejeze feţele. Calmarii trebuiau 
să se mulţumească cu mirosul şi gustul tălpilor, palmelor şi 
axilelor umane, o prohibitie care funcţiona aproape la fel de 
bine ca oricare alt tabu. 

Ruthless nu dădea niciodată ochii cu kabuvienii, în viaţa 
de zi cu zi, dacă putea să evite asta. Măştile îi provocau 
claustrofobie. Şi, chiar după atâţia ani, era ceva în 
amintirea unui tentacul atârnând peste încheietura ei, a 
unor mici ventuze gustându-i palma, care îi întorcea 
stomacul pe dos. _ 

Ajunse la cea mai recentă înregistrare. Incepea cu 
perechea pe care o văzuse moartă în apartament, sosind în 
clădirea de pe Phoenix Street. Când maşina plecă, femeia 
ridică ochii, doar o secundă, privind în sus, în lumina 
verzuie a Lunii Berbeleac. 

Urmându-i înăuntru, camera de filmat se înclina şi oscila, 
căutând un unghi bun. Când unghiul se fixă, femeia era 
deja dezbrăcată, sprijinindu-se cu spatele de un perete, 
astfel încât calmarul să-i poată adulmeca diferitele zone de 
mirosit. 

De ce l-a interesat asta pe Rav? se întrebă Ruthless, 
cuprinsă de greață în timp ce tentaculele explorau trupul 
femeii, atingându-i urechile, colţurile ochilor şi la un 
moment dat, explorându-i vaginul şi anusul. După aceea 
totul merse repede: calmarul scoase brusc limba, 


14 


Orasul de la marea urgiei 
împingând cu o forţă brutală, înainte de a-şi strecura un alt 
tentacul în gâtul femeii. 

Când femeia începu să se sufoce, Rav năvăli înăuntru. 

O furie de ursoaică o cuprinse pe Ruthless când nepotul ei 
şi calmarul se încleştară, când ciocul calmarului sfârtecă 
pieptul lui Rav şi văzu sângele tásnind. Rav îşi vâri braţul în 
gura calmarului, săpând în căutarea palatului vulnerabil al 
senzitivului. Cu o mişcare convulsivă, străpunse carnea 
gelatinoasá, storcándu-i creierul. Calmarul se zbătu, 
rămânând apoi fără vlagá. 

Retrăgându-se, Rav se târî spre femeie, scotàndu-i din 
gâtlej un tentacul însângerat. li verifică pulsul, începu 
resuscitarea cardiacă. Bun băiat, gândi Ruthless, 
accelerând înregistrarea. Rav încercă resuscitarea din 
răsputeri, înainte de a se prábusi, chircindu-se într-o baltă 
de sânge negru, vomitând şi plângând. Trecu o vreme până 
când îşi reveni şi opri aparatul de filmat. 

Ruthless şterse fişierele şi scotoci prin baza de date, 
căutând copii. Inregistrárile vechi aveau copii de siguranţă, 
dar nu aceasta, cea mai nouă. Uşurată, distruse 
backup-urile, căută câteva dintre cele mai agresive 
programe de securitate ale Elvei şi le porni pentru a 
descompune fiecare urmă a datelor şterse. 

Apoi, străbătând culoarul cu paşi repezi, aruncă o privire în 
sala de cinema. 

Cumnata ei venise în Districtul Terra îmbrăcată în salopeta 
de rigoare şi nimic altceva. În cele două valize permise 
fiecărui exilat - şi într-una de-a lui Rav - Elva îndesase filme, 
cu sutele, ecranizări de succes şi filme de artă, desene 
animate şi filme clasice, orice documente de divertisment 
pe care a putut pune mâna. Coborâse direct din navă şi 
ceruse să viziteze biroul de autorizări. În decurs de o zi, 
avea un permis de funcţionare, control unic asupra unei săli 
mari de cinematograf şi un apartament imens, ataşat 

stabilimentului ei. A inceput sá ruleze filme zi si noapte... si 
oamenii veneau. 

Într-o săptămână pe Kabuva, Elva îşi procurase toate 
bunurile de primá necesitate la care renuntase: haine, 
obiecte de bucătărie, cărţi. Loviti de socul cultural, 
deposedati, oamenii refugiati se bucurau de orice crámpei 
de acasá. 

În prezent, afacerea funcţiona exclusiv cu bani lichizi. Ca 
întotdeauna, cinematograful era ticsit, cu fiecare dintre cele 
două sute de locuri ocupate şi un şir de oameni cu dor de 
casă, majoritatea de vârsta lui Ruthless, aşteptând să intre. 
Vizionau o veche producţie Bollywood - Manga! Pandey, 
probabil. Mulţi erau cu gura căscată, în transă. Unii 
mormăiau, citind subtitrările în limba engleză. 

Ruthless îşi îngădui să arunce o privire spre ecran, o 
singură, otrăvitoare imagine cu cai şi deşert şi cunoscutul 
cer al Terrei. Apoi intră tiptil în biroul Elvei. Cu puţin 
vicleşug şi unul dintre spray-urile ei, reuşi să spargă 
încuietoarea seifului, şterpelind un teanc de bilete de 
cinema. 

- Ce faci aici? Glasul Elvei o trezi la realitate. Unde e Rav? 

Elva era o femeie bogată, după standardele taberei de 
refugiaţi, dar anii de greutăţi de dinaintea Exilului o 
făcuseră cumpătată. Purta cea mai simplă salopetă gri şi o 
pereche de ghete vechi de piele. Avea părul tuns periutá, 
cu ţepi roşii şi argintii care nu reuşeau să-i ascundă cu totul 
cicatricea de pe o parte a capului. Făcea provizii de hrană şi 
de medicamente, după spusele lui Rav, pentru ziua când 
vor merge acasă. 

Ochii ei erau două smaralde - táiosi, verzi, ostili. Ruthless 
şi Elva se jucaseră împreună pe o mulţime de câmpuri de 
luptă, dar nu fuseseră niciodată prietene cu adevărat. 

- Rav e sus, răspunse Ruthless, iar când Elva făcu o 
mişcare în direcţia aceea, adăugă: Lasă-l în pace. 

- Cu ce drept îmi spui tu mie ce pot să fac în propria casă? 

- Scuze. 

- Se simte bine? 

- În general. 

- Are necazuri? 

- Nu va mai avea în scurt timp. 

- Care-i jocul? 

- N-ai vrea să-ţi spun. 

Elva aruncă o privire spre draperia sălii de cinema. 

- Dacá-ti chemi paznicii să mă scoată din joc... 

- Crezi că sunt aşa de proastă să te bruschez, Ruthless? 

- Cred că vom vedea, răspunse ea, cu amabilitate, dar 
Elva nu se clinti. Dacă apelase la dulăii ei, n-avea de gând 
să dea înapoi. 

- Întoarce-te la treabă, Elva. Comportă-te normal. Rav va fi 
acasă până în zori. 

- Asta-i tot? Vii aici, mă sperii de moarte, mă jefuieşti şi 
n-ai de gând să-mi spui? 

- N-ai să mai întrebi, spuse Ruthless. Nu aici. Nu-l întreba 
nici pe el. 

- Rahat! 

- Ar fi cel mai bine pentru toată lumea dacă te-ai preface 
că nu ştii că a ieşit. Spune tuturor celor care te întreabă că 
a fost acasă toată noaptea. 

- In ce naiba l-ai băgat? 

- Dacă nu faci aşa cum îţi spun, Elva, o să vină calmarii 
să-l ia. Dacă nu faci aşa cum îţi spun, o să-l înece calmarii. 
Îmi eşti rudă, Elva, dar el e sânge din sângele meu. Dacă 
pomeneşti în faţa lui sau a oricui altcuiva despre seara asta, 
dacă dai poliţiei motiv să tragă cu urechea, dacă îl omori pe 
fiul fratelui meu, am să spun în tot oraşul că ai lucrat pentru 
Demoni. 

- Niciodată n-am... 

- Gloatele nu se sinchisesc de adevăr, Elva. Eşti femeie, 
eşti bogată şi eşti nesuferită. Nu eşti iubită şi ştii asta. 

Acum întoarce-te la treabă, înainte ca puştiul tău sá 
coboare şi să ne vadă certându-ne. 

- Eu nu mă cert. 

- Ascultă, o să fie bine, spuse ea şi Elva o lovi cu pumnul 
în gură. 

Ruthless dădu cu spatele de birou. Uitase de 
temperamentul ei impulsiv. 

- Să nu mă ameninti, Ruthie. E copilul meu. Crezi că 
şantajul... 

- E grav, bine? Are necazuri şi e grav. 

Simtea gust de sânge în gură si, în treacăt, se imagină 
lovind înapoi. Trecuseră ani de când nu se mai încăieraseră, 
atât de multi încât aproape că-şi putea imagina cá ar fi 
amuzant. În schimb, zise: 

- N-ar fi trebuit să spun asta. E copilul tău. Vei păstra 
tăcerea. Ştiu. 

Pe scări se auzi un pas uşor: 

- Mátusicá? 

Elva se repezi spre ochii ei, cu dosul unui pumn încleştat. 

- Să nu pierzi. Oricare ar fi jocul... 

- Nu pierd niciodată. 

Cu bărbia tremurând, o ocoli pe Elva, strecurându-se 
înapoi pe culoar. 

- Ruthless? 

O şoaptă răguşită. 

- Doar Ruth, Rav, oftă ea. Bine? 

- Sângerezi. 

- Unul dintre bătăuşii mamei tale m-a luat drept intrus. 

- Şi mai e în viaţă? 

Gluma, rostită cu glas tremurător, nu fu gustată. 

- Dintr-odată, să ucizi parcă nu mai e aşa de amuzant, ce 
zici, puştiule? 

- Aşadar, ce urmează? 

Chiar aşa, ce? Elva avea nevoie de timp să se calmeze, iar 
Rav era prea agitat ca să fie lăsat acolo. Si, oricum, intrase 

in joc, nu-i asa? Regula numárul 1 a clubului: Aduná-ti 
propriile jucárii. 

Il conduse către o alee, recunoscátoare sá vadă cá se lăsa 
ceața. 

- Hai să vorbim despre modurile în care oamenii sunt 
prinşi. 

- În regulă. 

- Dau telefoane şi fac tranzacţii bancare mari în preajma 
momentului crimei. 

- Eu te-am sunat pe tine. 

- Vom ticlui o poveste pentru asta. Se destăinuie iubitei 
sau terapeutului, la zece ani după eveniment; apoi iubita 
sau terapeutul spune cuiva, care spune altcuiva şi secretul 
ajunge, în cele din urmă, la poliţişti. Scriu despre asta în 
jurnalul lor. Nu mai au încredere în colegii lor de joacă... 

- Colegi de joacă? 

- Conspiratori. 

- Eu am fost de unul singur, Ruth... Ruth. 

- Rav. li prinse privirea: Acum pot să intru si eu pentru 
asta la apă, întocmai ca tine. 

Rav păli. 

- Haide, suntem contra cronometru. 

Prinseră un tren de mare viteză spre cartierul unde locuia 
ea, călătorind în tăcere spre Beijing Avenue. Printre clădiri, 
vedeau întinderea neagră a oceanului al cărui nume 
kabuvian, Vinvalomm, însemna Marea Urgiei. La mal, apa 
era ascunsá de nori de ceatá, care se ridicau. Siluetele 
umbroase ale culegátorilor de crustacee, oameni si calmari 
deopotrivá, se miscau ca niste fantome de-a lungul plajelor 
albástrite. 

Trecând printr-o piaţă puternic iluminată, Rav si Ruthless 
priviră calmarii veniţi să cumpere delicatese pământene: 
germeni de fasole, burtă de vită, mătase. Cartierele de 
cumpărături ca acesta erau în general deschise noaptea, 

când sorii calmarilor nu le puteau usca sau arde pielea 
delicatá. 

În mijlocul vacarmului pieţei, Rav îi sopti în ureche: 

- Pot să te întreb ceva? 

Ruthless aruncă o privire către detectorul ei şi clătină 
aprobator din cap: 

- Poţi să întrebi. 

- N-ai făcut parte dintre Demoni. Ai luptat împotriva 
Demonilor, nu-i aşa, întocmai cum luptau kabuvienii? 

- Da. 

- Cum se face atunci că ai sfârşit... 

- Prin a omori calmari cu mâinile goale? 

Rav clătină din cap. 

- Nu-i cazul să ştii... 

- Te rog! 

Nu, gândi ea, iar când deschise gura să vorbească, trupul 
întreg i se opuse şi maxilarul îi rămase ¡ntepenit. 

- Calmarii aveau nevoie de spioni. Prototipuri loiale, care 
să se alăture Demonilor şi să raporteze despre ceea ce pun 
ei la cale. Tatăl tău fusese luat prizonier. M-am gândit că aş 
putea să-l caut şi să adun informaţii în acelaşi timp. 

- Te-ai dat drept infiltrat? 

- Exact. 

- Ai luptat cu ei? Vreau să spun, de partea lor? 

- Da, am ucis prototipuri, am spulberat calmari. 

- Cum au putut kabuvienii să aibă încredere în tine, după 
asta? 

- N-aveam nicio problemă, atât timp cât urmam două 
reguli: dădeam rezultate si nu omoram decât recruți, 
niciodată ofiţeri. 

Rav se împiedică de o femeie care ducea un calup de 
carne de peşte îngheţată - puţini oameni îşi puteau permite 
să cumpere vită sau oricare dintre celelalte feluri de carne 
de pe Terra, pe care acum le creşteau ca delicatese pentru 
calmari. 


20 


Orasul de la marea urgiei 

Ruthless nu-si putu stápáni rásul. 

- Esti socat? 

Rav îşi înnodă degetele într-un gest religios calmaresc, 
simbolul reverentei. 

- Filozofie kabu: sfintenia vieţii acvatice... 

- Au condamnat la moarte un milion de pui de-ai lor. Se 
simţi sufocată de amărăciune: era întotdeauna o greşeală 
sá discuti asta cu copiii. Cuvintele îi tásnirá în jeturi, ca 
sângele. Le e uşor să facă pe evlavioşii acum. Au trecut 
câţiva ani, aşadar ei cred... Rav? Te simţi bine? 

Îşi apăsase un pumn pe piept, chiar în jurul muscáturii. 

- Mă doare puţin, atâta tot. Ai vrut vreodată să rămâi? Cu 
Demonii? 

Ruth scutură din cap. 

-Era un sentiment plăcut, uneori, să joc în echipa 
câştigătoare, dar erau cu adevărat nişte ticálosi. 

- L-ai găsit pe tata? 

- Murise, răspunse ea, pregătindu-se pentru inevitabila 
avalanşă de întrebări despre asta. 

În schimb, Rav părea cufundat în gânduri. 

- De-asta a trebuit să părăsim Terra, fiindcă ai trădat 
Demonii? 

Si fiindcă plutonul Ehei a ucis cu miile, inclusiv un print 
rus, cu o armă nucleară bună, de modă veche, într-o 
dimineaţă însorită, la Chicago. Dar Ruth clătină afirmativ 
din cap: 

- Demonii ne-ar fi omorât pe toţi de îndată ce ar fi preluat 
conducerea. 

De la piaţă, urcară o scară rulantă de serviciu, patru sute 
de niveluri, ieşind în creierul unui centru de asistenţă 
tehnică a clădirilor, care controla patru cvartale ale 
oraşului. Acolo, printre monitoare şi compresoare, găsiră un 
bărbat trecut de cincizeci de ani, cu faţa albă ca laptele. Un 
uriaş cu păr lung, auriu şi alb, cu salopeta atât de uzată 
încât pielea i se întrezărea prin ea, în dreptul genunchilor. 

- El e Cope, fácu Ruthless prezentárile. Cope, nepotul meu 
Rav. 

- Numele e prescurtarea de la Copenhaga. 

Bărbatul întinse o mână soioasá si Rav o strânse cu 
bágare de seamá. 

- Copenhaga, ca gustarea? 

- Ca oraşul, zise Cope táios. 

- Unde... începu Rav, dar Ruthless îl întrerupse, înainte ca 
băiatul să agraveze situaţia. 

- Cope, am nevoie de grenade. Două, dacă se poate, trei, 
cu diametru de dispersie de treizeci, cu ceas. 

Ochii albaştri scânteiară. 

- Unde-i terenul de joacă? 

- Districtul. Dacă merge bine, n-ar trebui să moară nimeni. 

- Mmmm, făcu el placid. Pe cheltuiala mea? 

Ruthless scoase teancul pe care îl luase din seiful Elvei. 

- Bilete la film. 

Cope îşi trecu degetele prin mica avutie. 

- Aş putea face rost doar de două grenade. Poţi aştepta? 

- Nu. 

- Mă gândeam eu. 

Vârând biletele la cingátoarea salopetei sale, Cope 
deschise un panou de sub monitorul HVAC. Scoase o 
pernutá aurie, brodatá, si o introduse într-o pungă lucioasă 
de plastic. 

- Ceasurile sunt conectate. 

- Mersi. 

- Ai nevoie de ajutor? 

- E mai mult decât suficient. 

Bărbatul îi aruncă o privire uşor lacomă înainte de a se 
întoarce la treabă. 

- Ai grijă la joacă, atunci! 

Ruthless îl conduse pe Rav înapoi spre alee, arătând în 
ochii tuturor ca o mamă care-şi scotea fiul la cumpărături 
nocturne. Numai că... 

- Nu te mai uita la pernă de parcă ar fi o bombă, fu 
nevoitá, in cele din urmá, sá suiere. 

- Dar este o... 

- Rav! îl avertizá ea. 

- Pur si simplu avea asta la îndemână? 

- L-am prevenit dupá ce ai sunat. 

- Parcá ziceai cá telefoanele pot sá divulge... 

- Cine a zis cá am sunat? 


- O! 
Rav párea derutat. Ruthless nu se osteni sá-i dea 
explicatii. 


Intorsi la marginea Districtului, se strecurará prin gard, 
indreptándu-se spre locul crimei. Mai erau vreo douá ore 
până în zori si se făcuse mai frig acum. În timp ce urcau 
escalatoarele, Ruthless îl văzu pe Rav încercând să-i imite 
mersul, paşii neauziti. La fiecare al treilea sau al patrulea 
pas, reuşea. 

Detectorul îi bâzâi la şold. Îl trase pe Rav lângă ea, 
pulverizând peste amândoi un abur de răcire şi ducând un 
deget la buze. Un dispozitiv mobil de supraveghere, se rugă 
ea, o razie întâmplătoare, Spray-ul avea să-l împiedice să le 
detecteze căldura trupurilor... dacă nu căuta prea aproape. 

Rav tremura, vizibil stresat şi extenuat. Era doar un 
adolescent fugar... Ruthless îşi amintea senzaţia. 

Detectorul bázái din nou: erau liberi. 

- Pot să te întreb ceva? şopti ea, dându-i drumul. 

- Sigur. 

- De ce cercetai stimulii? Dintre toate lucrurile despre 
Exil... 

- Nu crezi că oamenii de acasă vor voi să ştie? făcu el, pe 
un ton ironic. 

- Vor fi interesaţi de orice s-a întâmplat aici. De ce tocmai 
calmari perverşi? 

Rav ridică din umeri. 

- Ca să fac ceva? Să scot problema la lumină? 

- Haide, politaiul s-a dus, zise ea. 

Rav îşi ocupă locul în urma ei. 

- Ştiai că stimulii dispar? 

- Posibil. 

- Şi că nimeni nu face nimic? 

- Spui că voiai să demasti calmarul pe care l-ai ucis? 

- Nu! Este... Pe Terra, dacă problemele erau dezvăluite, 
dacă ajungeau la ştiri, oamenii se ocupau de ele. 

- Te-ai uitat la prea multe filme de-ale mamei tale. 

- Ruthless, calmarii perversi... 

- Nu-i poti opri. E ca orice altă ciudátenie. Vor exista 
mereu calmari care vor dori să ne guste. E un dat al firii. 
Până când plecăm acasă... 

Rav o apucă de mână, înjurând în kabuviană. 

- Ce-i? 

- Nu ne întoarcem pe Terra. 

- Ba bineînţeles că da! 

Acum erau pe culoar. Duhoarea de moarte şi vomă umană 
tàsni din întuneric, perfidă, să-i întâmpine. Rav avea chipul 
rávásit. 

- Mátusica, tu nu esti una dintre fosilele alea nátánge care 
stau toatá ziua in cinematograful mamei, declamánd toate 
replicile filmelor vechi. 

- Si? 

- Visezi la timpul reintoarcerii? Nu e bine. Nu ne vom 
intoarce niciodatá pe Terra. 

- Rav, domnia Demonilor nu poate dura o vesnicie. 

- De ce? 

- Fiindcá e... Nesiguranta puse stápánire pe ea. Sunt... 
Rav, ei sunt băieţii răi. 

- Dar cum rámáne cu ce se intámplá acum si aici? Dacá 
cineva face válvá in legáturá cu stimulii... 

- Ba ne ducem acasá, spuse ea. 

Era furioasă pe el, nepotelul ei perfect, care însemna 
pentru ea mai mult decât întregul univers. Chiar si acum, 

simţea o durere în piept - stranie, dulce - la vederea lui, la 
sentimentul posesiv, protector. Copilul fratelui ei. 

Dintr-odată, îi venea să-i rupă gâtul. 

- Casa mea e aici, spuse Rav. Nu vreau să fie teren de 
vânătoare pentru senzitivi perversi. 

Ruthless trecu  valvártej pe lângă el, spre uşa 
apartamentului, consolându-se cu deplinătatea dezastrului 
dinăuntru. Două cadavre. Dovezi peste tot. O treabă care 
trebuia dusă la bun sfârşit. 

- Ajută-mă să deschid asta, Rav. 

Deşertară perna, răspândind un nor de pene sintetice prin 
tot culoarul. Ináuntru, două cutii, fiecare de dimensiunea şi 
culoarea unei cărămizi, cu butoane şi ecran rabatabil. 

Ruthless o programă pe una la treizeci de minute şi i-o 
înmâna lui Rav. 

- Du-te înăuntru. Ascunde asta bine sub calmar. 

- N-o să vaporizeze tot, indiferent unde o pun? 

- Nu vreau să fie la vedere. 

Ruthless nu-i explică, dar asta era în eventualitatea că 
sosea cineva înainte de explozie. Grenadele erau uşor de 
dezamorsat. 

Cea de-a doua încărcătură era pentru intrarea în clădire, în 
caz că vreunul dintre ei lăsase amprente sau alte urme, 
când intraseră şi când ieşiseră. Alergară jos, Rav urmărind 
strada în timp ce Ruthless aşeza a doua grenadă lângă un 
pilon. 

- E cineva acolo, spuse el. 

Ruthless îl trase în jos, privind pe furiş printr-o gaură a 
foliei de plastic. În stradă era parcată o limuzină dotată cu 
un acvariu, cu motorul pornit. Şoferul, un bărbat uman, 
cerceta intersecţia. 

- Poliţia, şopti Rav. 

Ruthless clătină din cap. 

- Şoferul calmarului. Haide, jocul s-a schimbat: Scapă şi 
fugi. 

Ruthless aşteptă până când şoferul se întoarse cu spatele, 
apoi îl conduse pe Rav pe după o clădire, tásnind de acolo 
spre următoarea. 

Când se îndepărtaseră deja cu câteva cvartale, Ruthless 
privi înapoi. Şoferul luase, în sfârşit, o decizie, pásind 
hotărât spre membrana de plastic tăiată şi intrând în 
clădire. Trupul lui Rav se smuci în direcţia din care veniseră, 
dar Ruthless îl înhaţă şi-l retinu. 

- E prea târziu, spuse ea. Granada e pe cale să explodeze. 
Până când ajunge acolo, întregul apartament va fi praf. 

- Dacă se grăbeşte, va fi şi el spulberat. 

- Posibil. 

- Am putea să ajungem la timp. Să-l prevenim. 

- Dacă-l prevenim, Rav, s-ar putea să fii înecat. 

- Nu vreau să moară pentru mine un ins nevinovat. 

- Nu e nevinovat. Ruthless urmărea cu un ochi clădirea, 
vorbind rar, trăgând de timp. Şoferul acela l-a dus pe 
calmarul tău prin Districtul Terra, alegând stimulii care pe 
urmă au dispărut. Nimeni nu a găsit niciun cadavru, nu-i 
aşa? 

- Credeam că nu urmáresti povestea, se repezi el. 

- Acel individ presupus nevinovat l-a ajutat, probabil, să 
încarce trupurile chiar în maşina aceea, l-a ajutat să scape 
de ele... 

- Nu ştii sigur, protestă Rav. Ar putea fi un tip de treabă. 

- Da, se învoi ea. Sau poate e doctor. Ar putea să fie 
călugăriţă sau tatăl unui prunc nou-născut, sau singurul 
nepot al marelui General Hintegro. Tot nu aş renunţa la tine 
ca să nu fie el spulberat. 

Ochii nepotului ei se umplură de lacrimi, revărsându-se pe 
obraji si risipindu-se într-un nimic uleios, în timp ce 
nanosolul devora dovada. 

- Ne mişcăm... începu Ruthless. 

Apoi o strălucire albă, incandescentă, ieşi prin ferestrele 
de la etajul al şaselea al clădirii. Ruthless ştia exact ce se 

întâmplă. Praful se ráspándea din grenadă, formând o sferă, 
şi tot ce atingea se dezintegra. Cadavrele şi voma - poate şi 
şoferul, dacă ajunsese la momentul nepotrivit - dispăruseră 
deja. Acum praful devora o gaură în clădire. 

- Haide, spuse ea. Explozia va atrage poliţia. Rav nu se 
clinti. 

Te rog, gândi Ruthless. Nu mă face să te tranchilizez. 

- E teafăr, zise el dintr-odată. 

Şoferul náváli în stradă, luptându-se cu folia de plastic si 
apoi eliberándu-se. Gâfâind, se sprijini de zidul clădirii, cu 
ochii máriti de oroare, bâjbâind după telefon şi apoi 
holbându-se pierdut la el. 

- Observi cum nu sună după ajutor? întrebă Ruthless. 

- Taci! se încruntă Rav. 

Clădirea avea acum o gaură circulară, şase etaje în sus, cu 
zona înnegrită putredá ca o carie într-un dinte. Dispersie 
perfectă, remarcă Ruthless - jocul s-a sfârşit. Mersi, Cope. 
Acum ia puştiul de aici înainte să-şi dea seama de situația 
reală a şoferului. 

- Să mergem, zise ea, dar Rav era țintuit locului. 

- E teafár, murmurá el, mai mult pentru sine. 

Soferul plángea acum, incá prábusit peste zidul cládirii. 

- Nu, spuse ea. E condamnat. 

- Ce? 

- Politia e pe drum, ráspunse Ruthless. Nu poate sá-si 
steargá urmele, cum am fácut noi. Dacá masina lui contine 
ADN de la stimulii dispáruti... ei, bine, cánd vor afla cá seful 
lui era perversul, o să-l înece, ca să-l reducă la tăcere. 

- De ce eşti aşa de sigură că el ştie asta? 

- Nu sună la poliţie, nu-i aşa? 

- Dar nici nu fuge. Însă... începu Rav, şi în momentul acela 
explodă cea de-a doua grenadă. 

O inflorescentá de artificii scânteietoare se răspândi prin 
plastic, cu încetinitorul, de la primul nivel. Şoferul avea 
reflexe bune: o luă la goană când scânteile deveniră 

portocalii-invápáiate si apoi brune, nimicind cládirea si 
muscánd o bucatá din stradá. Turnul se cutremurá, plasticul 
se sfártecá la cel de-al optulea sau al nouálea etaj, ín timp 
ce structura de dedesubt crápa. Se auzi un sunet de sticlá 
spartá. 

Mingea de praf ajunse din urmá soferul care fugea. Cu un 
urlet fránt, acesta dispáru. 

Rav inspirá adánc, cu ochii mari, ca un copil care se 
pregătea pentru un tipát prelung. Ruthless îl trase din 
drum, urcând spre o alee. 

- Haide, sau te tranchilizez, spuse ea, iar el se urni, 
clătinându-se, începând să-şi poarte propria greutate 
treptat, pe măsură ce Ruthless îl trăgea după ea, spre un 
loc sigur. 

- Cred că acum chiar fac parte din clubul tău stupid, zise 
el, cu un râs caustic. Ar fi trebuit să-l atentionám. 

- Era mort, oricum. 

- Eşti atât de sigură. 

- Vinovat, nevinovat, l-ar fi înecat. Moartea prafului e 
rapidă, Rav. Nici n-a simţit. 

- Ar fi fost în viaţă dacă m-aş fi predat. 

- Ar fi fost într-o cameră de interogatoriu, alături de a ta, 
gândindu-se în agonie la cât mai durează până când îi leagă 
o piatră de glezne şi îl târăsc în larg, unde marea e adâncă. 

Rav se smulse din strânsoare, refuzând să vorbească până 
când urcară într-un tren de mare viteză, în drum spre 
Rialto. Steaua Crabului răsărea la sud. Rav stătea cu 
braţele încrucişate, cu ochii roşii si umflati. 

N-as putea să suport să ajungă să mă urască, gândi 
Ruthless, dacá.. 

- Rav, zise ea. Spui că nu ne întoarcem. 

- Eu nu mă duc, zise el posomorât. Dacă nu merg eu, nu 
merge nici mama. Dar nu te lua după mine, ce ştiu eu! 

Trenul opri si, cànd usile automate se deschiserá, Ruthless 
adulmecá ceata cu nesat, inhalànd suflul linistitor al Mareei 
Răsturnate. 

- Colegii tăi de joacă sunt de aceeaşi părere? 

- Prietenii mei? 

Ruthless încercă să nu reacționeze. Oamenii de vârsta ei 
nu foloseau niciodată acel cuvânt, doar dacă se refereau la 
Demoni. 

- Da, continuă Rav, păşind pe peron, lângă ea. Majoritatea 
plănuim să rămânem. 

- Fiindcă aţi crescut aici. ` 

- Kabuva e casa noastră, Ruth. Isi impleti degetele, 
schitánd un gest stupid care însemna siguranță, confort, 
refugiu. Nu ştii cum e să pierzi asta. 

El era tot ce avea. E 

Aşadar, joc nou, reguli noi. Isi lepădă visul îndelung nutrit 
de a merge acasă, retezându-l ca pe un membru putred şi 
încercând să ignore durerea, sentimentul pierderii. 

Inapoi la misiunea imediată, gândi ea. 

- Rav, cine mai ştie că făceai un documentar? 

- Mama. Tu. Nişte prieteni, răspunse el cu glas monoton. 

- Care prieteni? 

- Jekkers, Clark şi Marion. De ce? 

Ruthless actiona din nou detectorul, cáutánd dispozitive 
de supraveghere, înainte de a răspunde. 

- Limuzina la locul crimei înseamnă că poliţia va face, 
probabil, legătura între grenadele de praf şi disparitiile 
stimulilor. Vor identifica destul de repede calmarul dispărut 
şi vor cerceta pe oricine are legătură cu el, şoferul şi 
breasla stimulilor. 

- Dacă lumea ştie că fac un documentar despre stimuli, 
poliţiştii mă vor verifica, zise el. 

- Exact. Am să te pregătesc pentru interogatoriu, în caz de 
nevoie. Ai putea spune că ai filmat câteva cadre, doar ca 
fundal pentru un proiect mai mare. 

- Ce proiect mai mare? 

Rav stránse din buze. 

- Spune-mi tu. 

Rav îşi încleşta maxilarul. 

- N-o să vină să discute cu mine. Nimeni nu ştie ce filmam. 

- N-ai spus niciodată? 

- Mi se părea... că aduce ghinion. Ridicol, nu? 

Ruthless întinse o mână, cu gând să-l mângâie, dar Rav se 
retrase, cu furia şi nefericirea războindu-se pe chipu-i palid. 
Ruthless nu insistă, ci spuse: 

- Tatăl tău picta peisaje. Nu lăsa pe nimeni să le vadă 
până când nu erau gata. Aduce ghinion, zicea el. 

Rav clipi, surprins, iar Ruthless se temu că spusese ce nu 
trebuia. Dar, în cele din urmă, băiatul zise: 

- Presupun că vrei să renunţ la filmat. 

- Trebuie să încetezi să filmezi relaţii senzoriale, da. Dar 
dacá-ti arunci aparatura si renunti la filmat... asta e o 
schimbare comportamentală majoră, genul de lucru pe care 
îl caută poliţiştii. Mai ales poliţiştii calmari - sunt foarte 
holistici. 

- Atunci ce trebuie să fac? 

Furia punea stăpânire pe el. 

- Păi, oamenii ştiu că filmezi ceva, aşa că va trebui să treci 
imediat la alt proiect. Din câte ştie toată lumea, a fost 
acelaşi proiect tot timpul. Dar vei avea nevoie de alt 
subiect. 

- Nu mă simt tocmai inspirat. 

O să se tortureze cu gândul la şofer, gândi Ruthless, va 
trebui atent supravegheat. lar curiozitatea Elvei era şi ea de 
luat în calcul. Va trebui să fie vigilentă. 

- Despre ce altceva nu se discută în Districtul Terra? 
întrebă ea. Rav o privi pierdut. Făceai asta ca să determini 
oamenii să discute, nu-i aşa? Să smulgi crustele, să vindeci 
nişte răni, ceva de genul ăsta, nu? 

- Nu trebuie să faci ca totul să pară atât de naiv. 

- Uite, ai zis cá nimeni nu vorbeste despre stimuli. Despre 
ce altceva crezi cá ar trebui sá se vorbeascá? 

- Ar mai fi rázboiul, mormái el. Cum a fost sá pierzi. Cum a 
fost sá pleci. 

Sá pierzi. Ruthless clátiná din cap, chibzuind. 

- O grámadá de colegi de-ai mei de joacá, aceia care au 
supravietuit Incidentului si au reusit sá evadeze, sunt aici. 

- N-o sá stea de vorbá cu mine. L-ai vázut pe Cope. Avea 
impresia cá sunt nătâng. 

- Ei, bine, sunt foarte convingátoare. 

Rav o privi cu ochii mijiti, în lumina dimineţii. 

- Faci tu asta? 

Aş face orice pentru tine, puştiule, gândi ea, dar nu era 
sănătos din punct de vedere tactic să-i spună asta, nu-i 
aşa? Zise: 

- Aşa cum spuneai, acum faci parte din club. Oamenii vor 
simţi acest lucru şi asta va deschide uşi. lar eu am să te 
ajut. 

- În regulă. Rav îi acordă un zâmbet palid, obosit - 
zâmbetul tatălui său, gândi Ruthless. Apoi se opri din mers. 
Ajunseseră la intrarea din spate a cinematografului Elvei. Ar 
fi... aş putea face asta. 

- Ne-am înţeles, atunci. Te sun mâine, zise Ruthless. 
Dormi puţin, bine? 

- Mulţumesc, mátusicá. 

Plecându-şi capul, ca un băieţel, Rav păşi tiptil în 
cinematograful întunecat şi dispăru. 

- Ultimul puşti care rezistă câştigă jocul, mormăi Ruthless, 
întorcându-se spre est. 

Gândindu-se deja cum să dezlege limbile de mult legate 
ale tovarásilor ei de joacă, se îndreptă spre răsăritul învăluit 
în ceaţă, luând-o către casă, pe drumul dinspre plajă. 

